**POSIBLES IDEAS PARA UNHA HOMILÍA CON NENOS**

**08 abril 2018**

**CRISTO VIVE:**

**Encóntrao o domingo na COMUNIDADE!**

1. **VER: O domingo, día de encontro:**

-*Cada domingo soan as campás do templo. Son una chamada a acudir ás carreiras á festa semanal. Preparámonos e poñemos o vestido de festa, imos xuntos toda a familia, adornamos a igrexa, cantamos.*

 ***Como celebrades o domingo na túa parroquia? Que facedes, quen vos convoca? É unha festa alegre?***

1. **XULGAR: O domingo reúnese a Comunidade.**

**-**No evanxeo de hoxe, Xesús dinos que **“o primeiro día da semana”** (domingo), tamén aos oito días, estaban toda a Comunidade reunida, *“entrou Xesús, púxose no medio e díxolles: «Paz convosco». E, dicindo isto, amosoulles as mans e o costado. E os discípulos* ***enchéronse de ledicia*** *ao ver o Señor”. Tomé non estaba, pero eles cóntanlle o que viran e el, ao ver as mans de Xesús díxolle “Meu Señor e meu Deus”, é dicir, cre.*

**QUE NOS QUERE DICIR?**

**-O domingo** **é o día querido por Xesús** para reunirse a Comunidade, así sucede desde o día da resurrección.

-**Cada domingo atopámonos con el** ao reunirnos a Comunidade: está no medio de nós e experimentámolo próximo, presente.

-**Xesús carga as nosas pilas da enerxía da fe para ser dos seus**, e transmítenos a súa paz e énchenos de ledicia.

**-Na Comunidade curamos a nosa falta de fe** como Tomé e proclamamos que cremos: *“Meu Señor e meu Deus meu”.*

***Vedes a misa como un encontro Comunitario***

***con Xesús para repoñer as forzas?***

1. **ACTUAR: Ven encontrarte con Xesús!**

*-En grupo pensamos como mellorar o sentido comunitario, como mellorar a unión de toda a Comunidade, o facer piña, colaborar con Cáritas…*

*-Pensade como explicarías que a reunión dominical é un* *encontro con Cristo.*

*-E vede como anunciar aos vosos compañeiros que non van á misa: “Vimos o Señor”.*

 ***Que imos facer?***

**LECTURAS**

**FEITOS 4, 32-35*: Un só corazón e unha soa alma.***

**SALMO 117: *Dade grazas ao Señor porque é bo, porque é eterna a súa misericordia.***

**1ª PEDRO *5, 1-6: Todo o que naceu de Deus vence o mundo.***

**XOÁN 20, 19-31: *Aos oito días, chegou Xesús***

|  |
| --- |
| **Narrador:**  Á noitiña daquel día, o primeiro da semana, estaban os discípulos nunha casa, coas portas pechadas por medo aos xudeus. E nisto entrou Xesús, púxose no medio e díxolles: **Xesús: - *Paz convosco*.** **Narrador:** E, dicindo isto, ensinoulles as mans e o costado. E os discípulos enchéronse de ledicia ao ver o Señor. Xesús repetiu: **Xesús: -** *Paz convosco. Como o Pai me enviou, así tamén vos envío eu.***Narrador:** E, dito isto, exhalou o seu alento sobre eles e díxolles:**Xesús:** *-Recibide o Espírito Santo; a quen lles perdoedes os pecados quédanlles perdoados; a quen llos* *reteñades, quédanlles retidos.* **Narrador: Tomé,** un dos Doce, chamado o Xemelgo, **non estaba con eles** cando veu Xesús. E os outros discípulos dicíanlle: **Discípulos: -** ***Vimos o Señor.*****Narrador:** Pero el contestoulles:**Tomé: *-*** *Se non vexo nas súas mans o sinal dos cravos, se non meto o dedo no buraco dos cravos e non meto a man no seu costado, non o creo*. **Narrador:** Aos oito días, estaban outra vez dentro os discípulos e Tomé con eles. Chegou Xesús, estando pechadas as portas, púxose no medio e díxolles:**Xesús: -** *Paz convosco.***Narrador:** Logo díxolle a Tomé: **Xesús: *- Trae o teu dedo, aquí tes as miñas mans; trae a túa man e métea no meu costado; e non sexas incrédulo, senón crente.*****Narrador:** Contestoulle Tomé: **Tomé: -** *Meu Señor e meu Deus*!**Narrador:** Xesús díxolle:**Xesús: -** *Porque me viches criches? Ditosos os que crean sen ver.* **Narrador:** Moitos outros signos, que non están escritos neste libro, fixo Xesús á vista dos discípulos. Estes escribíronse para que creades que Xesús é o Mesías, o Fillo de Deus, e para que, crendo teñades vida no seu nome. **Palabra do Señor**  *(Narrador-Xesús-Discípulos-Tomé)* |